Íslenskir aðalverktakar hafa sett upp internetsamband um gervihnött vegna framkvæmda við Kárahnjúkaveg . Komið hefur verið fyrir fjarskiptastöð sem þjónar starfsmönnum ÍAV á staðnum . Um er að ræða 512 Kb sítengt internetsamband um Eutelsat gervihnött með IP síma . Móttökuskilyrði eru mjög góð , en stöðin er í um 730 metra hæð yfir sjávarmáli og því sú hæsta á landinu . Auk gervihnattasambands , sér stöðin um endurvarp talstöðvarsambands og í stöðinni er NMT fax , en skilyrði fyrir GSM síma er afleitt á þessum slóðum .